**CONTRACT DE ACREDITARE**

Nr.\_\_\_\_\_\_\_\_\_\_\_din\_\_\_\_\_\_\_\_\_\_\_\_\_\_\_

**Art. 1 PĂRȚILE CONTRACTULUI**

**Instituţia publică Centrul Naţional de Acreditare din Republica Moldova**, denumit în continuare **MOLDAC,** cu sediul în mun. Chişinău, str. Vasile Alecsandri, 1, cod poştal 2009, cod fiscal 1003600086372, telefon/fax (373 22) 210 316, date bancare: c/b MOBBMD22, codul IBAN MD36MO2224ASV67245277100, reprezentat legal prin directorul **Dna Eugenia SPOIALĂ**, în calitate de **Prestator**, pe de o parte și **(Denumirea organizaţiei) \_\_\_\_\_\_\_\_\_\_\_\_\_\_\_\_\_\_\_\_\_\_\_\_,** cu sediul în **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, telefon/ fax  **\_\_ / \_\_\_\_\_\_\_\_**, cod fiscal cod bancar \_\_\_\_\_\_\_, codul IBAN \_\_\_\_\_\_ reprezentat legal prin (Nume, Prenume) în calitate de \_\_\_\_\_\_\_\_\_\_\_\_\_\_\_ (funcţia) în interesele ( LÎ, LE, LM, LVM, OCpr, OCsm, OI) denumit în continuare **OEC** (Organism de Evaluare а Conformităţii), în calitate de **Beneficiar**, denumit în continuare OEC pe de altă parte au încheiat prezentul contract de acreditare **în următoarele condiții obligatorii:**

**Art. 2 OBIECTUL CONTRACTULUI**

**2.1** Obiectul prezentului contract îl constituie furnizarea de servicii de acreditare solicitate prin Cererea nr\_\_\_ din \_\_\_\_\_\_\_\_\_\_\_\_\_ în condiţiile stabilite de prezentul contract şi de documentele **MOLDAC** (Politicele, Regulile de Acreditare, Criteriile de acreditare și alte documente aplicabile OEC), care constituie parte integrantă a prezentului contract.

**2.2** Contractul de acreditare reprezintă în sine un contract de prestări servicii, care cade sub reglementarea prevederilor 992-994, 1375 Codului Civil al Republicii Moldova.

**Art. 3 DURATA DE VALABILITATE А CONTRACTULUI**

**3.1** Contractul este valabil din momentul semnării acestuia de către ambele părţi și până la data expirării Certificatului de Acreditare.

**3.2** Contractul poate fi modificat prin acord adiţional și constituie parte componență a prezentului contract, care este valabil pe durata valabilității Certificatului de Acreditare.

**3.3** Contractul de acreditare se reziliază conform prevederilor prezentului contract şi reglementărilor legislaţiei în vigoare, inclusiv a clauzelor specificate la pct.8.3 ale contractului în cauză. Rezilierea contractului conduce la pierderea informației de acreditare a OEC.

**Art. 4 DISPOZIȚII GENERALE**

**4.1** Procesul de acreditare se desfăşoară în conformitate cu standardele de referinţă şi documentele asociate aplicabile organismelor de acreditare şi **OEC,** prevederile procedurilor, regulamentelor şi politicilor MOLDAC în vigoare în momentul desfăşurării diferitelor etape ale procesului de acreditare și care constituie parte integrantă a prezentului contract.

**4.2** Prevederile prezentului contract sunt identice şi egale pentru toate OEC care solicită acreditarea, pentru a respecta principiile nediscriminatorii ale Organismului de Acreditare, stabilite în standardul ISO/IEC 17011:2017 și documentele EA, ILAC, IAF.

**4.3** MOLDAC se obligă să desfăşoare activităţile contractate într-un timp rezonabil, respectând termenele stabilite în regulile de acreditare MOLDAC în vigoare.

**4.4** Exercitarea drepturilor și obligaţiilor OEC, prevăzute în prezentul contract, se efectuează direct de către OEC cu personalitate juridică proprie sau de către organizaţia juridică din care acesta face parte.

**4.5 ОЕС** declară că а luat cunoştinţă cu prevederile documentelor **MOLDAC,** documente care au fost puse la dispoziţia sa prin mapa de documente şi pe pagina www.acreditare.md, anterior încheierii prezentului contract şi va **respecta** cerințele pe întreaga perioadă de valabilitate a acestuia.

**4.6** **OEC se angajează să respecte** continuu cerințele de acreditare, stabilite în standardele de referință ISO/IEC 17011:2017 (pct. 7.2.1 d), în standardele de referință pentru schema de acreditare aferentă, precum și în documentele EA, ILAC, IAF și MOLDAC.

**4.7** **OEC** declară că are resursele, organizarea, dotările şi competenţa necesară desfăşurării activităţilor specifice, acestea urmând să fie confirmate prin evaluare.

**Art.5. CONDIȚII FINANCIARE**

**5.1** Costurile serviciilor de acreditare sunt stabilite conform schemei de calcul aprobate în Anexa nr.1 al Legii  nr. 235 din 01.12.2011 și sunt indicate în factura de plată.

**5.2 OEC** achită în avans sumele corespunzătoare pentru fiecare fază а procesului de acreditare, în baza calculelor efectuate și a facturilor eliberate de către **MOLDAC**. Plata poate fi reeșalonată după cum urmează: 50% până la demararea procesului de acreditare și 50% până la evaluarea de la fața locului.

**5.3** Plata tuturor obligaţiilor financiare se face în valută națională.

**5.4**  Costurile serviciilor de acreditare se calculează pentru fiecare etapă a procesului de acreditare.

**5.5** ОЕС nu poate invoca pretenţii asupra sumelor plătite în avans în cazul renunţării la obţinerea acreditării, la orice fază a procesului de acreditare.

**5.5** MOLDAC restituie sumele plătite în avans de către OEC pentru lucrările neefectuate, doar în cazul suspendării sau rezilierii contractului, dacă nu rezultă vina **OEC**.

**5.6** Cheltuielile legate de deplasarea echipei de evaluare la sediul OEC/la sediul clientului OEC (transport, cazare, diurnă) sunt suportate de către **ОЕС,** inclusiv și in cazurile când sunt implicați în procesul de acreditare evaluatori/experți tehnici din alte ONA sau OEC străine.

**5.7** Costurile evaluărilor extraordinare, efectuate în condiţiile prevăzute la pct. 6.3.8 ale prezentului contract sunt echivalente cu costurile stabilite pentru evaluarea de supraveghere şi se suportă de către **ОЕС**.

**5.8** OEC nu suportă costurile evaluării, în cazul evaluărilor extraordinare ca urmare а unei reclamaţii sau а unui apel, dacă se finalizează cu о concluzie favorabilă pentru **OEC**.

**5.9** Dacă OEC întârzie efectuarea plăților aferente pct 5.1, 5.2, ,5,6, 5.7 cu mai mult de 30 de zile calendaristice de la data emiterii facturii, se vor calcula penalități în valoare de 0,1% pe zi de întârziere până la achitarea integrală a obligaţiei. Pentru întârzieri la plată ale OEC (excepție cazul prevăzut la art.9) mai mari de 30 zile față de termenele scadente prevăzute în prezentul contract, MOLDAC are dreptul de a suspenda acreditarea, pe o perioadă de maxim 12 luni conform prevederilor punctului 6.3.10 (lit. j.).

**Art.6. DREPTURILE ȘI OBLIGAȚIILE PĂRȚILOR**

* 1. **Drepturile OEC:**
     1. de а avea acces la toate informaţiile legate de activitatea de acreditare în domeniul pentru care а solicitat sau primit acreditarea;
     2. de а negocia, în limitele prevăzute de procedurile **MOLDAC**, datele exacte ale desfăşurării diferitelor faze ale procesului de evaluare;
     3. de а obiecta componenţa echipei de evaluare, numai pe motive bine întemeiate, prezentate în scris conducerii **MOLDAC**, asumându-și riscul întârzierii procesului de acreditare conform termenilor stabiliți în RA, iar în cazul implicării experților/evaluatorilor de peste hotare, de a accepta recalcularea costului serviciilor de acreditare;
     4. de а solicita membrilor echipei de evaluare, declaraţii de păstrare а confidenţialităţii și datelor cu caracter personal, respectării dreptului de proprietate industrială şi proprietate intelectuală ale **OEC** sau ale clienţilor săi;
     5. de а renunţa la acreditare, cu notificarea **MOLDAC** cu cel puţin 90 de zile înainte de data expirării certificatului de acreditare al OEC;

**6.1.6** de а solicita echipei de evaluare **MOLDAC** respectarea regulamentelor de ordine interioară proprii, а normelor de securitate а muncii specifice şi а altor reglementări interne, pe perioada desfăşurării vizitelor la sediu sau la locaţiile în care se desfăşoară activităţile de evaluare;

**6.1.7** de а solicita echipei de evaluare explicaţii pentru elucidarea neconformităţilor constatate pe parcursul procesului de evaluare;

**6.1.8** de a face apel la orice decizie nefavorabilă, plasată public pe site-ul [www.acreditare.md](http://www.acreditare.md);

**6.1.9** de а utiliza simbolul acreditării şi a face referire la statutul său de acreditat, numai pe perioada de valabilitate а certificatului de acreditare şi numai pentru activităţile acreditate;

* 1. **Obligațiile OEC:**

**6.2.1** de а achita în avans costurile aferente fiecărei faze а procesului de acreditare şi de а prezenta **MOLDAC** dovezile de efectuare а plăţilor respective;

**6.2.2** de а primi echipa de evaluare, de а colabora cu aceasta şi de а asigura toate condiţiile pentru a permite MOLDAC desfăşurarea în condiţii bune а procesului de verificare a îndeplinirii cerințelor de acreditare;

**6.2.3** de a oferi echipei de evaluare accesul la personal, locații, echipament, informații, documente și înregistrările OEC după caz, pentru a verifica îndeplinirea cerințelor de acreditare, inclusiv acele documente care furnizează o imagine detaliată privind nivelul de independenţă şi imparţialitate al **OEC** faţă de organismele sale conexe, după caz;

**6.2.4** de a organiza evaluările asistate ale activităților de evaluare a conformității, atunci când sunt solicitate de către MOLDAC;

**6.2.5** de a dispune, dacă este cazul, de acorduri legale executorii cu clienții săi, care angajează clienții să ofere, la solicitare, acces echipelor de evaluare a MOLDAC pentru a evalua performanțele OEC, atunci când desfășoară activități de evaluare a conformității la locația clientului;

**6.2.6** de a declara că nu are nici о pretenţie asupra sumelor plătite în avans pentru lucrările efectuate în cazul renunţării la obţinerea acreditării, la orice etapă a procesului de acreditare;

**6.2.7** de а nu face referire la statutul său de solicitant al acreditării sau de organism în curs de acreditare într-un mod prin care să se creeze confuzii sau păreri eronate privind recunoaşterea competenţei **ОЕС** de către **MOLDAC**;

**6.2.8** să declare acreditarea numai pentru domeniul pentru care i s-a acordat acreditarea; de a utiliza simbolul acreditării şi de a face referire la statutul său de acreditat, doar pe perioada de valabilitate а certificatului de acreditare şi numai pentru activităţile acreditate;

**6.2.9** de а informa în timp util echipa de evaluare **MOLDAC** asupra tuturor condiţiilor particulare privind accesul şi modul de desfăşurare а unor activităţi specifice în sediul şi/sau locaţiile ce urmează а fi vizitate;

**6.2.10** de а informa echipa de evaluare **MOLDAC** despre normele de securitate а muncii, precum şi de а asigura echipamentul de protecţie adecvat, atunci сând condiţiile specifice impun;

**6.2.11** de а informa **MOLDAC**, în scris, în cel mai scurt timp, asupra oricăror modificări intervenite în statutul său legal, comercial, organizațional sau dreptul de proprietate, managementul la cel mai înalt nivel şi personalul cheie, principalele politici, resurse şi locaţia (locațiile); domeniul acreditării şi alte aspecte care pot afecta capacitatea **OEC** de a îndeplini cerinţele de acreditare;

**6.2.12** de а furniza **MOLDAC**, la solicitarea acestuia, informaţii complete asupra rapoartelor / certificatelor emise sub acoperirea acreditării;

**6.2.13** de а nu exercita nici un fel de presiuni asupra personalului **MOLDAC** implicat direct sau indirect în procesul de acreditare;

**6.2.14** de а respecta prevederile regulamentului intern al **MOLDAC** în cazul deplasărilor la sediul **MOLDAC**;

**6.2.15** de a-și asuma riscul întârzierii procesului de acreditare, în cazul nerespectării termenilor prevăzuți pentru OEC, stabiliți în Anexa 1 a Regulilor de Acreditare;

**6.2.16** de a se informa în mod permanent prin intermediul site-ului [www.acreditare.md](http://www.acreditare.md) cu privire la modificările efectuate de către **MOLDAC** referitoare la procesul de acreditare și de a furniza dovezi de îndeplinire;

**6.2.17** de а se conforma documentelor de tranziţie stabilite de către **MOLDAC** în cazul modificării standardelor de referinţă sau а condiţiilor de acreditare;

**6.2.18** de a nu permite consultanţilor săi să intervină în timpul desfăşurării evaluărilor. Drept consecință a nerespectării obligației – se va întrerupe procesul de evaluare. La solicitarea repetată a efectuării evaluării costul va fi suportat suplimentar de OEC;

**6.2.19** de a participa lateste de competenţă şi încercări interlaboratoare conform prevederilor **MOLDAC**;

**6.2.20** de a respecta politica și regulile MOLDAC referitoare la utilizarea simbolului de acreditare si prevederile Acordului privind utilizarea simbolurilor de acreditare încheiat cu MOLDAC după obţinerea acreditării și de a nu-l utiliza în afara domeniului acreditat sau într-un mod denigrator de confuzie, precum şi de a transmite clienţilor săi interdicţia de a utiliza simbolul acreditării;

**6.2.21** de a colabora la investigarea și soluționarea oricărei reclamații referitoare la acreditare privind **OEC**, adresată către acesta de organismul de acreditare; de a întrerupe utilizarea simbolului de acreditare în caz de suspendare, restrângere, retragere a acreditării;

* + 1. de a informa clienții săi, fără întârzieri nejustificate, în legătură cu suspendarea, restrângerea, sau retragerea acreditării sale și consecințele asociate;
    2. nu se va prevala de acreditarea acordată de **MOLDAC** pentru а fi exonerat de răspundere sau pentru detașarea răspunderii către terți.

**6.3 Drepturile MOLDAC:**

**6.3.1** de а stabili şi modifica criteriile şi regulile de acreditare, în conformitate cu legislaţia în vigoare şi prevederile standardelor şi ghidurilor aplicabile activităţii de acreditare;

**6.3.2** de а stabili şi modifica tarifele de acreditare în conformitate cu legislaţia în vigoare;

**6.3.3** de а avea acces la toate documentele şi înregistrările ce conţin informaţii relevante pentru procesul de evaluare;

**6.3.4** de а solicita orice informaţii pe care le considerărelevante privind organizarea şi funcţionarea **ОЕС**;

**6.3.5** de a nu acorda acreditarea când este identificat un risc neacceptabil la imparțialitate, care nu poate fi diminuat la nivel acceptabil;

**6.3.6** de а obţine informaţii despre statutul, funcționarea și activitatea **OEC;**

**6.3.7** de a efectua vizite inopinate (neanunțate), în cazul în care **OEC** are un comportament fraudulos sau furnizează informații false;

**6.3.8** de а efectua evaluări extraordinare :

1. pentru analiza reclamaţiilor sau apelurilor;
2. în situaţia în care **OEC** solicită ridicarea suspendării;
3. în situaţia în care **OEC** schimbă unele condiţii faţă de cele în care s-a acordat acreditarea;
4. în situaţia în care MOLDAC constată, este sesizat sau când există informaţii relevante în mass media asupra încălcării de către ОЕС а condiţiilor în care s-a acordat acreditarea.
   * 1. de a **înceta** procesul de acreditare :
5. în cazul în care, **OEC** nu respectă obligaţiile enumerate în art.6.2 ale contractului;
6. în procesul de acreditare iniţială se constată că **OEC** utilizează abuziv marca de acreditare sau statutul de acreditat înaintea obţinerii acreditării;
7. este imposibil ca **MOLDAC** să numească un nou membru al echipei de evaluare ca urmare a refuzării de către **OEC** a unuia din membrii echipei;
8. în urma evaluării la sediu, **OEC** nu acceptă neconformităţile constatate de echipa de evaluare;
9. **OEC** nu elimină neconformităţile constatate de echipa de evaluare, în condiţiile şi termenele stabilite de **MOLDAC**;
10. în procesul de acreditare iniţială, **OEC** nu pune la dispoziţia **MOLDAC** clienţii la care urmează să se efectueze evaluările asistate, în termenele şi condiţiile stabilite de **MOLDAC**;
11. există dovezi de comportament fraudulos, că **OEC** oferă intenționat informații false sau **OEC** ascunde informații (pct. 7.2.4 din ISO/IEC 17011).
    * 1. de a **suspenda**  **parţial sau total** acreditarea, pentru o perioadă de maxim 12 luni în următoarele situaţii:
12. **OEC** solicită suspendarea;
13. dacă **OEC** nu informează în termen de maxim 2 luni de la data apariţiei schimbărilor referitoare la statutul, organizarea, managementul de la cel mai înalt nivel şi personalul cheie, principalele politici, resurse şi locaţii, domeniul acreditării şi alte elemente care pot afecta capacitatea **OEC** de a îndeplini cerinţele de acreditare;
14. dacă acţiunile corective efectuate de **OEC**, ca urmare a rezultatelor nesatisfăcătoare la PT/ILC nu au fost eficace;
15. **OEC** nu elimină neconformităţile constatate de echipa de evaluare, în condiţiile şi termenele stabilite de **MOLDAC**
16. dacă la evaluarea **OEC** sunt identificate neconformităţi critice, care prin efectele pe care le generează, afectează semnificativ credibilitatea în competenţa **OEC**;
17. **OEC** implică pentru activităţile pentru care a obţinut acreditarea, personal a cărui competenţă nu poate fi dovedită;
18. **OEC** nu este de acord cu efectuarea evaluării de supraveghere / extraordinare, în conformitate cu regulile stabilite de **MOLDAC**;
19. **OEC** acreditat nu respectă regulile de utilizare a simbolurilor de acreditare **MOLDAC** sau statutul de acreditat;
20. la evaluarea de supraveghere se constată că **OEC** nu poate dovedi competenţa pentru domeniul acreditat;
21. **OEC** nu respectă prevederile contractului de acreditare privind achitarea plăţilor;
22. în cazul în care **OEC** furnizează certificare faţă de orice standard utilizat ca bază pentru acreditare (de ex. ISO/IEC 17025, ISO/ IEC 17021-1 etc.)

**6.3.11** de **a restrânge** acreditarea în următoarele situaţii:

1. la solicitarea **OEC**;
2. după expirarea perioadei de suspendare **OEC** nu a demonstrat eficacitatea acţiunilor corective întreprinse.

**6.3.12** de **a retrage** acreditarea în următoarele situaţii:

1. OEC solicită acest lucru, cu condiția informării MOLDAC, în scris, cu cel puțin 90 de zile înainte de data la care se încetează utilizarea de către **OEC** a certificatului de acreditare;
2. **OEC** dovedeşte un comportament fraudulos sau furnizează informaţii false în mod intenţionat sau săvârșește un act de rea credinţă, încalcă în mod deliberat regulile de acreditare;
3. **OEC** nu respectă prevederile contractului de acreditare;
4. **OEC** este în dizolvare sau procedură falimentului;
5. **OEC** nu elimină cauzele care au dus la suspendare, în termenele stabilite de **MOLDAC**;
6. **OEC** nu pune la dispoziţia **MOLDAC** clienţii la care urmează să se efectueze evaluările asistate, în termenele şi condiţiile stabilite de **MOLDAC**;
7. dacă timp de doi ani consecutivi evaluările/auditurile asistate, în domeniul reglementat, nu pot avea loc din lipsa clienţilor sau din alte motive;
8. **OEC** utilizează simbolul de acreditare **MOLDAC** pe perioada de suspendare şi/sau face referinţă la Certificatul de Acreditare sau statutul de acreditat;
9. **OEC** nu respectă prevederile pct.6.3.10 (lit.j) în termenii stabiliți;
10. dacă **OEC** nu solicită ridicarea suspendării, în cazul în care suspendarea a fost efectuată la cererea acestuia, astfel încât să fie posibilă efectuarea unei evaluări extraordinare şi luarea deciziei până la expirarea termenului de 12 luni;
11. referenţialul după care s-a acordat acreditarea nu mai este valabil;

**6.3.13** de **a întrerupe** o schemă de acreditare parțial sau integral ținând cont de:

a) opiniile părților interesate;

b) obligațiunile contractuale;

c) aranjamentele de tranziție;

d) comunicarea externă privind întreruperea;

e) informația publicată de organismul de acreditare (pct. 4.6.5 din ISO/IEC 17011).

**6.3.14 MOLDAC** îşi rezervă dreptul de а utiliza la necesitate evaluatori și de la alte organisme de acreditare sau terțe OEC, cu recalcularea costurilor acreditării comunicate **OEC**.

**6.4 Obligaţiile MOLDAC:**

**6.4.1** de а face cunoscute **ОЕС-lor** criteriile, cerinţele specifice de acreditare şi tarifele de acreditare;

**6.4.2** de a notifica **OEC** şi oferi toate informaţiile necesare în cazul modificării standardelor de referinţă sau а condiţiilor de acreditare **MOLDAC** prin site-ul [www.acreditare.md](http://www.acreditare.md);

**6.4.3** de а pune la dispoziţia **OEC** documentele **MOLDAC** în vigoare, de а informa **ОЕС**, în timp util, asupra oricăror modificări survenite prin plasarea pe site-ul [www.acreditare.md](http://www.acreditare.md)şi de a verifica implementarea lor în timpul evaluărilor ulterioare, iar la necesitate în cadrul unor evaluări extraordinare;

**6.4.4** de а asigura confidenţialitatea tuturor informaţiilor obţinute despre **OEC** pe parcursul procesului de acreditare şi de а respecta dreptul de proprietate intelectuală şi dreptul de proprietate industrială al **ОЕС**; de nu a dezvălui informaţii cu caracter confidenţial terţilor**,** de a nu divulga datele cu caracter personal fără consimțământul scris al OEC, cu excepția situaților expres prevăzute de lege, după cum urmează:

1. informaţiile ce ţin de securitatea statului, securitatea consumatorilor şi a mediului, precum şi orice altă informaţie, care prin caracterul său denotă o încălcare a prevederilor legislaţiei în vigoare, nu sunt considerate informaţii confidenţiale;
2. atunci când organismului de acreditare i se cere prin lege sau este autorizat prin angajamente contractuale să pună la dispoziţie informaţii confidenţiale, **OEC** sunt notificate referitor la informaţiile furnizate, dacă acest lucru nu este interzis de lege;
3. în domeniul reglementat, la solicitarea autorităților de reglementare, MOLDAC pune la dispoziția acestora rezultatele evaluării (pct. 8.1.2 din ISO/IEC 17011);

**6.4.5** de а elabora documente de tranziţie la noile cerinţe de acreditare şi a le comunica **ОЕС** prin plasarea pe site-ul [www.acreditare.md](http://www.acreditare.md) ;

**6.4.6** de а respecta regulamentele interne şi normele specifice de securitate a muncii ale **ОЕС** pe parcursul evaluărilor la sediu;

**6.4.7** de а acorda reprezentanţilor **ОЕС** toate explicaţiile necesare în scopul însuşirii/elucidării de către aceştia а neconformităţilor constatate pe parcursul procesului de evaluare;

**6.4.8** de а face public statutul de acreditat al **ОЕС** pe perioada de valabilitate а certificatului de acreditare;

**6.4.9** de a furniza **OEC** informaţii despre modalităţile adecvate de obţinere a trasabilităţii rezultatelor măsurărilor referitoare la domeniul pentru care se acordă acreditarea;

**6.4.10** de a comunica autorității de reglementare respective, decizia de suspendare / ridicare a suspendării / retragere / restrângere a acreditării **OEC**, în cazul în care acreditarea este acordată în domeniul reglementat;

**6.4.11** de a furniza informaţii **OEC** despre acordurile internaţionale, în care este implicat, acolo unde este aplicabil;

**6.4.12** de a păstra, în concordanță cu aranjamentele de confidențialitate, toate înregistrările OEC, cel puțin, pe durata ciclului curent plus întregul ciclu de acreditare anterior (4+4 ani).

**Art. 7 RĂSPUNDEREA PĂRȚILOR**

**7.1** **ОЕС** poartă întreaga răspundere pentru activităţile proprii, actele emise şi indică acest fapt în toate documentele contractuale încheiate cu beneficiarii săi acoperite de acreditare.

**7.2** **MOLDAC** răspunde pentru aplicarea incorectă а standardelor şi documentelor de aplicare în vigoare precum şi а procedurilor referitoare la procesul de acreditare.

**7.3** Ambele părţi sunt direct responsabile una faţă de cealaltă pentru prejudiciile cauzate de acţiunile intenţionate sau din neglijenţa persoanelor antrenate în timpul evaluărilor, indiferent de modalitatea de contractare а acestora.

**7.4** **OEC** poartă răspunderea pecuniară în conformitate cu prevederile art. 947 Cod Civil al RM ( clauza penală) pentru neachitarea costului serviciilor contractate prin prezentul contract.

**Art. 8 CONDIȚIILE SPECIALE ALE CONTRACTULUI**

**8.1** Raporturile din contractul de acreditare încetează la expirarea perioadei pentru care au fost stabilite în pct.3.1.ale prezentului contract.

**8.2**  Încetarea contractului de acreditare prin expirarea perioadei de valabilitate a certificatului de acreditare nu menține în continuare dreptul OEC la statutul de acreditat.

**8.3** Prezentul contract se consideră de drept rezoluționat în următoarele condiții:

1. **MOLDAC** a încetat procesul de acreditare în conformitate cu prevederile de la punctul 6.3.9;
2. **MOLDAC** a retras acreditarea în conformitate cu prevederile pct.6.3.12 din prezentul contract;
3. referenţialul faţă de care s-a acordat acreditarea nu mai este în vigoare.

**8.4** Expirarea valabilității contractului nu scutește OEC de obligația de a stinge datoriile financiare față de MOLDAC.

**Art. 9 FORȚA MAJORĂ**

**9.1** Prin forța majoră părţile înţeleg împrejurarea imprevizibilă şi de neînlăturat care face imposibilă executarea obligaţiilor contractuale şi care ехоnегеаză total sau parțial de răspundere partea care о invocă. Pot fi reţinute ca forța majoră:calamităţi naturale, incendii și alte situații reglementate de Legea nr. 212/2004 sau alte în vigoare la data invocării situației de forța majoră.

**9.2**  Pentru ca forța majoră să înlăture răspunderea, partea care о invocă este obligată să:

1. comunice în scris aplicarea clauzei de forța majoră în termen de cel mult 7 zile de la apariţiei acesteia;
2. ia toate măsurile necesare pentru а limita consecinţele ce le generează cazul de forța majoră;
3. să comunice în scris despre încetarea situației de forța majoră, în cel mult 3 zile.

**9.3** Dacă forța majoră depăşeşte durată de 60 zile și nu este prelungită prin acte normative, fiecare parte poate să renunţe la executarea contractului în continuare fără dreptul de a solicita despăgubiri.

**Art.10 LITIGII**

**10.1** **OEC** poate solicita reconsiderare (contestarea) deciziilor **MOLDAC** la Comisia de Apel а **MOLDAC**.

**10.2** Apelul constituie etapă de soluționare amiabilă а conflictului.

**10.3** **ОЕС** nu are dreptul să depună acțiune în justiție fără respectarea procedurii prealabile – apel și emiterea definitivă а deciziei **MOLDAC asupra apelului**.

**10.4** În cazul în care soluționarea amiabilă a litigiilor derivate din/sau în legătură cu prezentul contract a eșuat, OEC își valorifică dreptul de a înainta o acțiune civilă în instanța de resort în termenii stabiliți de Codul Administrativ al RM.

**10.5** Litigiile rezultate din neplata sumelor datorate sau cauzarea de prejudicii se supun regulilor generale ale legislației civile în vigoare al RM.

**Art.11 ALTE CLAUZE**

**11.1** Acordarea acreditării oferă OEC dreptul de utilizare a simbolului de acreditare, în condițiile stabilite de Acordul privind utilizarea simbolurilor de acreditare încheiat între **MOLDAC** şi **OEC**, fiind valabil pe perioada acordării acreditării.

**Art.12 DISPOZIȚII FINALE**

**12.1** Prezentul Contract s-a încheiat în 2 (două) exemplare, ambele cu valoare de original, câte un exemplar pentru fiecare parte, a fost primit personal sau prin reprezentantul acestuia, iar al doilea exemplar se păstrează la MOLDAC.

**12.2** Contractul s-a înregistrat în Registrul de evidenţă a contractelor MOLDAC.

**12.3**  Prezentul contract nu poate fi adus la cunoştinţa terţilor decât cu acordul expres al părţilor sau la solicitarea instanței judecătorești.

**Art.13 SEMNĂTURILE PĂRȚILOR**

|  |  |
| --- | --- |
| **MOLDAC :** | **BENEFICIAR:** |
| **Director** | **Director General** |
| **Eugenia SPOIALĂ** |  |
| **Semnătura** | **Semnătura** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ş** | **\_\_\_\_\_\_\_\_\_\_\_\_\_\_\_\_\_\_\_\_\_\_\_ L.Ş** |